'Yan sandan jihar Kebbi sun kama masu sace mutane 7 da yan fashi da makami - ISYAKU.COM 'Yan sandan jihar Kebbi sun kama masu sace mutane 7 da yan fashi da makami - ISYAKU.COM
Home > LABARI > 'Yan sandan jihar Kebbi sun kama masu sace mutane 7 da yan fashi da makami
'Yan sandan jihar Kebbi sun kama masu sace mutane 7 da yan fashi da makami
Rundunar 'yansandan jihar Kebbi ta cafke mutum bakwai da ake zargi da sace mutane domin neman kudin fansa a fadin jihar, sakamakon ingantattun matakai da salo da rundunar ta bullo da su domin ganin an hana masu aikata irin wadannan laifuka sakat a jihar Kebbi. Kwamishinan 'yansanda na jihar Kebbi Ibrahim Kabiru ya shaida wa manema labarai haka a garin Birnin kebbi ranar Alhamis.
Kwamishinan ya ce an kama wadannan mutane da bindigogi da adduna ranar 2 ga watan Oktoba bayan sun sace wasu mutane, amma 'yansanda sun ceto mutanen da aka sace kuma tuni suka koma gida.
Hakazalika Kwamishinan ya ci gaba da cewa, rundunarsa har ila yau ta kama wasu yan fashi da makami bayan sun yi ma wasu mutum biyu fashi, Umar Muhammed da Usman Umar daga garin Bahagu na karamar hukumar Bagudo.
Ya ce an kai ma wadannan mutane farmaki kuma aka karbe kudadensu ta hanyar fashi aka kuma kwace masu babur na kimanin darajar kudi N120.000 ranar 3 ga wataan Oktoba. Ya ce ana kan gudanar da bincike a kan lamarin.
A ci gaba da ayyukanta, rundunar, ta kuma kama wasu fitattun barayi da suka shahara wajen satar wayoyin salula a fadin jihar Kebbi. Wannan ya faru ne sakamakon sata da suka yi bayan sun balle wani shago a garin Argungu suka saci waayoyin salula guda 58. Ya ce an kama su tare da wadanda suke hada baki domin a gudanar da satar wayoyin salula.
Item Reviewed: 'Yan sandan jihar Kebbi sun kama masu sace mutane 7 da yan fashi da makami Rating: 5 Reviewed By: -